حکومتونه تل د نړیوالو بنسټونو سره یوځای کار کوي ترڅو د اقلیم د بدلون سره د مبارزې لپاره د ملګرو ملتونو لخوا تمویل شوي پروژې پلي کړي۔ خو دا چې د طالبانو حکومت د کوم هیواد له خوا په رسمیت نه دی پیژندل شوی، په تیرو دریو کلونو کې دا ډول پروګرامونه په افغانستان کې نه دي پلي شوي۔

په افغانستان کې په تیرو دریو کلونو کې سختو سیلابونو سلګونه کسان وژلي او زرګونه هکتاره کرنیزه ځمکه یې سخته زیانمنه کړې ده۔ پر دې سربیره افغانستان په وروستیو لسیزو کې تر ټولو سختې وچکالۍ سره مخامخ دی۔

د خوړو او کرنې ادارې او د ملګرو ملتونو د پراختیايي پروګرام وړاندیزونه باید لومړی د ملګرو ملتونو د نړیوال چاپیریال پروګرام د منشي لخوا تصویب شي او بیا د وروستۍ پریکړې لپاره د دې ادارې ۳۲ غړیو شورا ته وړاندې شي